Na temelju članka 56. stavka2. Zakona o proračunu (Narodne novine - 144/21), članka 28. Statuta Treće ekonomske škole (KLASA:602-03/18-01/343;URBROJ:251-299-19-14) od 15.05.2019. godine, te Zaključka o mjerilima i načinu korištenja nenamjenskih donacija i vlastitih prihoda srednjih škola kojima je osnivač Grad Zagreb (KLASA:602-03/23-01/42;URBROJ:251-01-12-23-2) od 25.01.2023. godine, Školski odbor na sjednici održanoj dana 17.02.2023. godine donio je

**O D L U K U**

**O NAČINU KORIŠTENJA VLASTITIH I OSTALIH PRIHODA**

**I.**

Ovom Odlukom utvrđuje se način korištenja vlastitih i ostalih prihoda Treće ekonomske škole.

Škola ostvaruje vlastite i ostale prihode:

1. od davanja u zakup/na privremeno korištenja školskog prostora (sportske dvorane, klasične učionice za teorijsku nastavu, školskog prostora za postavljanje samoposlužnih aparata)
2. od pružanja usluga obrazovanjem uz rad i iz rada (obrazovanja odraslih)
3. od izdavanja duplikata i prijepisa svjedodžbi.

**II.**

Ostvareni vlastiti i ostali prihodi Škole zadržavaju se na žiro računu Škole, a koriste se na način utvrđen ovom Odlukom.

**III.**

Vlastiti prihodi ostvareni davanjem u zakup/na privremeno korištenje školskog prostora mogu se koristiti za poboljšanje materijalnih uvjeta rada Škole:

1. za tekuće investicijsko održavanje objekta, nabavu didaktičke i druge opreme, nabavu knjiga za školsku knjižnicu – najviše do 80% uplaćenih sredstava
2. za ostale potrebe i podmirenje rashoda za usluge – najviše do 20% uplaćenih sredstava.

**IV.**

Vlastiti prihodi ostvareni pružanjem usluga obrazovanjem uz rad i iz rada (obrazovanja odraslih) mogu se koristiti:

1. za plaće i dodatke na plaće zaposlenika koji realiziraju navedene programe – najviše do 80% uplaćenih sredstava
2. za stručno usavršavanje zaposlenika, za podmirenje rashoda nastalih obavljanjem poslova iz kojih su ostvareni, za podmirenje rashoda za usluge i ostalih nespomenutih rashoda, za materijalne troškove te za razvoj djelatnosti - najviše do 20% uplaćenih sredstava.

**V.**

Ostali prihodi ostvareni izdavanje duplikata i prijepisa svjedodžbi mogu se koristiti za nabavu uredskog materijala – do 100% uplaćenih sredstava.

**VI.**

Vlastiti prihodi ostvareni tokom jedne kalendarske godine koji se ne utroše na podmirenje troškova iz točke III., IV. I V. ove Odluke u toj kalendarskoj godini, koristit će se za podmirenje istovrsnih troškova u sljedećoj kalendarskoj godini.

**VII.**

Ova Odluka stupa na snagu danom donošenja i objavljuje se na oglasnoj ploči Škole i na web stranici Škole.

**VIII.**

Stupanjem na snagu ove Odluke prestaje važiti Odluka o načinu korištenja vlastitih prihoda (KLASA:007-04/22-02/11; URBROJ:251-299-01-22-1) od 10.06.2022. godine.

Klasa: 007-04/23-02/04

Urbroj: 251-299-01-23-3

Zagreb, 17.02.2023.

Predsjednica Školskog odbora

 /Antonela Sraga, mag. paed./